I [[1848]] stillede han sig til oprørsregeringens rådighed og blev brugt til en sendelse til Berlin; noget senere valgtes han til repræsentant for 1. slesvigske valgkreds i [[Frankfurt am Main|Frankfurt]], indtil han i maj [[1849]], skuffet, vendte hele denne bevægelse ryggen. Da han efter overfaldet på Danmark [[1864]] genoptog sin virksomhed for augustenborgerne, måtte han opleve det store skibbrud, som deres forhåbninger led over for den [[Preussen|preussiske]] politik. Michelsen trak sig nu, dybt skuffet og såret, tilbage fra al offentlig og embedsvirksomhed, bosatte sig i byen [[Slesvig by|Slesvig]] og syslede med de nærmest liggende historiske emner. Således bearbejdede og udgav han [[Hans Nicolaj Andreas Jensen]]s sønderjyske [[kirkehistorie]] og fremsatte den opsigtvækkende påstand, at [[Tacitus]]’ [[Nerthus]]ø ("Herthadal") var at søge på [[Als]]. Det opfattedes som et udtryk for hans harme og skuffelse ved hjemlandets skæbne og en genvågnende følelse for de nordiske tilknytninger i hans barndom og ungdom, da han i årene efter 1864 gav sin store juridiske bogsamling til [[Kungliga Biblioteket|det kongelige Bibliotek]] i [[Stockholm]] – Danmark havde han jo uigenkaldelig brudt med. Senere testamenterede han dog sine historiske samlinger til universitetet i Kiel.
Politik Historie Biblioteks-_og_informationsvidenskab Kommunikation Kultur Hobby